FOOD PANDA กำไรดีแค่ไหน?
ตอนนี้ร้านอาหารบางร้านจะมีลูกค้าที่ใส่เสื้อแพนด้าสีส้มยืนรออยู่หลายคน คนที่เห็นอาจจะไม่ได้เอะใจอะไร แต่สิ่งนี้กำลังค่อยๆเปลี่ยนแปลงพฤติกรรมคนกรุงเทพ อย่างไม่รู้ตัว แพนด้าสีส้ม คืออะไร?  FOOD PANDA คือบริการสั่งอาหารออนไลน์ หรือพูดง่ายๆว่าสั่งให้คนไปซื้ออาหารแล้วส่งมาให้เราถึงบ้าน  ทำไมคนถึงยอมสั่งอาหารจาก FOOD PANDA?
6 ก.ค. 2560

ตอนนี้ร้านอาหารบางร้านจะมีลูกค้าที่ใส่เสื้อแพนด้าสีส้มยืนรออยู่หลายคน คนที่เห็นอาจจะไม่ได้เอะใจอะไร
แต่สิ่งนี้กำลังค่อยๆเปลี่ยนแปลงพฤติกรรมคนกรุงเทพ อย่างไม่รู้ตัว
แพนด้าสีส้ม คืออะไร?
FOOD PANDA คือบริการสั่งอาหารออนไลน์ หรือพูดง่ายๆว่าสั่งให้คนไปซื้ออาหารแล้วส่งมาให้เราถึงบ้าน
ทำไมคนถึงยอมสั่งอาหารจาก FOOD PANDA?
ถ้าเราชอบอาหารนั้นจริงๆ และเราไม่มีเวลาฝ่ารถติดในกรุงเทพ บริการนี้จะทำให้เราสะดวกกว่าเดินทางไปกินเองที่ร้าน กดสั่งอาหาร รอครึ่งชั่วโมง อาหารมาส่งถึงหน้าบ้าน เสียค่าส่ง คนยอมจ่าย
แต่เดิม FOOD PANDA ตั้งกิจการโดย Rocket Internet บริษัทจากเยอรมัน บริษัทนี้ได้ชื่อว่าเป็นบริษัทก๊อปปี้ธุรกิจออนไลน์ที่สำเร็จในประเทศพัฒนาแล้วมาใส่ในประเทศที่กำลังพัฒนา เมื่อธุรกิจนั้นสำเร็จไปได้ถึงระดับหนึ่ง ก็จะขายทิ้งให้บริษัทอื่นต่อไป
ซึ่ง LAZADA ก็เป็นหนึ่งในบริษัทของ Rocket Internet ที่เลียนแบบ Amazon ของอเมริกา ก่อนที่ Rocket Internet จะขาย LAZADA ทิ้งให้ Alibaba
FOOD PANDA ก็เช่นเดียวกัน ปี 2016 บริษัท Rocket Internet ขาย FOOD PANDA ให้กับบริษัทคู่แข่งอย่าง Delivery Hero ที่เป็นธุรกิจบริการส่งอาหารเหมือนกัน
แต่ที่น่าสนใจคือ Rocket Internet ก็ถือหุ้นใน Delivery Hero เหมือนกัน และกำลังผลักดันให้ Delivery Hero IPO ในปีนี้
สรุปแล้วฝรั่งจะมีนิสัยทำธุรกิจที่ต่างจากคนไทย คือ ไม่ยึดติดว่าเราเป็นเจ้าของบริษัทไปตลอด ถ้าได้ดีลที่ดีก็ยอมขาย หรือเราจะไปถือหุ้นของบริษัทคู่แข่งก็ยังได้
แล้วบริษัท FOOD PANDA ในไทยกำไรดีแค่ไหน?
ปี 2558 FOOD PANDA มีรายได้ 121 ล้านบาท รายจ่าย 219 ล้านบาท ขาดทุน 98 ล้านบาท
ปี 2559 FOOD PANDA มีรายได้ 135 ล้านบาท รายจ่าย 228 ล้านบาท ขาดทุน 93 ล้านบาท
นับเป็นว่ากลยุทธ์ที่น่าสนใจ Rocket Internet ไม่เอากำไรจากธุรกิจ แต่ไปเน้นกำไรจากการขายบริษัท FOOD PANDA ให้คนอื่นแทนนั่นเอง..
ติดตามเพจลงทุนแมนในเฟซบุ๊คได้ที่